L-MEPs fil-Kumitat għall-Kummerċ Internazzjonali appellaw biex fit-taħdidiet dwar it-TTIP jinkiseb aċċess akbar għas-swieq fl-Istati Uniti, riforma tal-protezzjoni tal-investiment u l-ħarsien tal-istandards tal-UE. Ftehim dwar il-kummerċ bejn l-UE u l-Istati Uniti għandu jtejjeb l-aċċess tal-UE għas-suq tal-Istati Uniti, iżda mingħajr ma jiġu mittiefsa l-istandards tal-UE jew id-dritt li jkun hemm regolamentazzjoni fl-interess pubbliku. Dan qaluh l-MEPs fil-Kumitat dwar il-Kummerċ f'abbozz ta' rakkomandazzjonijiet li vvutaw fuqu nhar il-Ħamis. L-għodda biex jiġu riżolti tilwim bejn investituri u stati għandhom jiġu riformati u mtejba, żiedu jgħidu. Ir-rakkomandazzjonijiet lin-negozjaturi tal-Kummissjoni Ewropea fuq il-Ftehim ta' Kummerċ mal-Istati Uniti (TTIP - Transatlantic Trade and Investment Partnership) ġew approvati fil-kumitat bi 28 vot favur u 13 kontra, mingħajr astensjonijiet. Dawn għadhom iridu jiġu approvati mill-Parlament kollu kemm hu. Il-ftehim irid ikun ambizzjuż imma bilanċjat Il-PGD tal-UE "jiddependi b'mod sinifikanti fuq il-kummerċ u l-esportazzjoni", u għalhekk ftehim "imfassal tajjeb" mal-Istati Uniti jista' jagħti spinta lill-kontribut li tagħti l-industrija fil-PGD tal-UE bi 15%-20% sal-2020, għaliex il-kumpaniji tal-UE, speċjalment dawk żgħar, medji u mikro, ikunu jistgħu jibbenefikaw minn suq ta' 850 miljun konsumatur. Fl-istess waqt, is-sejbiet minn studji differenti huma kontradittorji, u għalhekk l-MEPs innutaw li diffiċli wieħed jara eżatt il-benefiċċji reali li t-TTIP jipprovdi għall-ekonomija tal-UE. Għaldaqstant huma saħqu li t-taħdidiet għandhom ikunu trasparenti biex iwasslu għal ftehim "ambizzjuż" imma "bilanċjat", li jkollu benefiċċji maqsuma fost il-pajjiżi membri tal-UE u li jwassal għal "ambjent ekonomiku effettiv u favur il-konkorrenza" u li jipprojbixxi xkiel għall-kummerċ li ma jkunx ibbażat fuq it-tariffi, Huma żiedu jgħidu li għandhom ikunu garantiti livelli għolja ta' protezzjoni għall-konsumaturi tal-UE, id- , u s-saħħa u s-sigurtà tagħhom filwaqt li għandu jiġi evitat soċjali, fiskali u ambjentali. Riforma fil-protezzjoni tal-investitur L-MEPs qalu li t-TTIP għandu jtemm "it-trattament inugwali ta' investituri Ewropej fl-Istati Uniti" billi jwaqqaf sistema ġdida u ġusta biex l-investituri jkunu jistgħu "jfittxu u jiksbu rimedju għall-ilmenti tagħhom". Din is-sistema ġdida għandha tkun ibbażata fuq id-dokument riċenti dwar sistema ta' ħarsien għall-investitur riformata, kif preżentata mill-Kummissjarju għall-Kummerċ Cecilia Malmström lill-Kumitat dwar il-Kummerċ fis-6 ta' Mejju, kif ukoll fuq it-taħdidiet li għaddejjin fost il-ministri tal-kummerċ tal-UE. Din għandha tinkludi "soluzzjoni permanenti" b' "imħallfin indipendenti u maħtura pubblikament", "seduti pubbliċi" u "mekkaniżmu ta' appell", filwaqt li tirrispetta l-ġurisdizzjoni tal-qrati tal-UE u tal-pajjiżi membri tagħha. Fuq bażi aktar fit-tul, jista' jkun hemm qorti dwar l-investiment pubbliku biex tirrisolvi tilwim mal-investituri, żiedu jgħidu l-MEPs. Fl-istess ħin, għandu jitħares id-dritt li jkun hemm regolamentazzjoni fl-interess pubbliku waqt li jiġu evitati pretensjonijiet frivoli. koltura: "lista komprensiva" ta' prodotti sensittivi L-MEPs qalu wkoll li filwaqt li għandhom jimmiraw li jeliminaw it-tariffi kollha tad-dwana, iż-żewġ partijiet għandhom xorta waħda jinnegozjaw "lista komprensiva" ta' "prodotti agrikoli u industrijali sensittivi" li jkunu jew eżentati mil-liberalizzazzjoni tal-kummerċ, jew ikunu soġġetti għal perjodi tranżitorji itwal. Huma talbu lin-negozjaturi tal-UE biex "jagħmlu kull sforz" biex idaħħlu "klawsola ta' salvagwardja" biex jinżamm id-dritt li jingħalqu s-swieq ta' prodotti speċifiċi f'każ li jkun hemm żieda drastika fl-importazzjoni li thedded dannu serju għall-produzzjoni tal-ikel domestika. Huma talbu wkoll lill-Kummissjoni Ewropea biex tħeġġeġ lill-Istati Uniti tneħħi l-projbizzjoni fuq l-importazzjoni ta' laħam mill-UE u li tiddaħħal protezzjoni b'saħħitha għas-sistema ta' indikazzjoni ġeografika tal-UE. L-istandards fis-saħħa pubblika In-negozjaturi għandhom jaraw li jeliminaw proċeduri eċċessivi ta' spezzjoni fuq l-importazzjoni abbażi ta' saħħa fl-ikel u l-pjanti, u għandu jkun hemm "għarfien reċiproku ta' standards ekwivalenti". L-MEPs qalu li l-istandards tal-UE għandhom ikunu mħarsa fejn dawk tal-Istati Uniti huma "differenti ħafna", bħal per eżempju fl-awtorizzazzjoni tal-kimiċi, il- jew kimiċi li jfixklu s-sistema endokrinali. Saħqu li l-prinċipju "prekawzjonali" tal-UE għandu jiġi rispettat. Aċċess akbar għar-riżorsi tal-enerġija tal-Istati Uniti It-TTIP għandu jipprojbixxi "kull restrizzjoni jew impediment eżistenti fuq l-espertazzjoni tal-fuels, inkluż l-LNG u ż-żejt" bejn l-UE u l-Istati Uniti, biex b'hekk il-ftehim itejjeb is-sigurtà tal-enerġija tal-UE u jraħħas il-prezzijiet tal-enerġija. Il-ftehim għandu jinkludi wkoll kapitlu speċifiku fuq l-enerġija li jrid jgħin biex jinżammu l-istandards ambjentali tal-UE kif ukoll l-għanijiet marbuta mat-tibdil fil-klima, żiedu jgħidu. Il-protezzjoni tad- mhix negozjabbli Għall-MEPs, ir-regoli tal-UE dwar il-privatezza tad- m'għandhomx jintmessu bl-integrazzjoni tas-swieq tal-kummerċ elettroniku u tas-servizzi finanzjarji tal-UE u tal-Istati Uniti. Ftehim dwar it-TTIP għandu jeżenta espliċitament ir-regoli kollha tal-UE eżistenti u futuri dwar il-protezzjoni tad- personali minn kwalunkwe konċessjoni. Id-dispożizzjonijiet dwar il-flussi tad- personali jistgħu jiġu negozjati mal-Istati Uniti biss jekk jiġu applikati l-istess regoli dwar il-protezzjoni tad- "fuq iż-żewġ naħat tal-Atlantiku", qalu l-MEPs. Is-swieq tat-trasport u l-akkwisti pubbliċi tal-Istati Uniti jridu jinfetħu It-taħdidiet dwar it-TTIP għandhom jeliminaw kull restrizzjoni min-naħa tal-Istati Uniti fuq proprjetà barranija ta' servizzi marittimi u tat-trasport bl-ajru, bħalma huma l-"Jones Act" jew l-"Air Cabotage law", li "jimminaw serjament l-aċċess għas-swieq għall-kumpaniji mill-UE" L-MEPs jappellaw ukoll għal aktar aċċess mill-UE għas-swieq tat-telekomunikazzjonijiet fl-Istati Uniti". Id-disparità kbira fil-ftuħ tas-swieq tal-akkwisti pubbliċi taż-żewġ partijiet trid titranġa, qalu l-MEPs. It-TTIP għandu jwassal għal "ftuħ sinifikanti" tas-suq tal-akkwisti pubbliċi fl-Istati Uniti f'kull livell ta' gvern. B'hekk kumpaniji mill-UE, speċjalment dawk żgħar u medji, ikunu jistgħu jitfgħu l-offerti tagħhom għal kuntratti pubbliċi fl-Istati Uniti fl-oqsma tal-kostruzzjoni, l-inġinerija, it-trasport u l-enerġija. L-MEPs qegħdin jitolbu wkoll lin-negozjaturi tal-UE biex iżommu f'moħħhom l-interessi tal-UE li tippenetra s-suq tal-provvista ta' "servizzi speċjalizzati ħafna", bħall-inġinerija u servizzi professjonali oħra, servizzi finanzjarji u dawk tat-trasport. Neskludu s-servizz pubbliku L-MEPs saħqu wkoll ix-xewqa tagħhom li s-servizzi pubbliċi jiġu esklużi mill-ambitu tat-TTIP (inklużi, imma mhux biss, is-servizzi tal-ilma, tas-saħħa, servizzi soċjali, is-sistemi tas-sigurtà soċjali u l-edukazzjoni) Inżommu għajnejna fuq id-drittijiet tal-impjieg L-MEPs qed jitolbu lin-negozjaturi tal-UE biex jinsistu li l-Istati Uniti jirratifikaw, jimplimentaw u jinfurzaw it-tmien konvenzjonijiet ewlenin tal-Organizzazzjoni Internazzjonali tal-Impjieg (l-ILO) (s'issa ġew ratifikati tnejn) u qalu li l-implimentazzjoni tad-dispożizzjonijiet dwar l-impjieg min-naħa ta' kumpaniji Amerikani għandha tkun monitorata aktar mill-qrib, bl-involviment tal-imsieħba soċjali u r-rappreżentanti tas-soċjetà ċivili. Aktar trasparenza għall-MEPs u għall-pubbliku L-MEPs iħeġġu aktar titjib fit-trasparenza tat-taħdidiet dwar it-TTIP. Dan billi aktar testi jkunu disponibbli għall-pubbliku u billi jinkiseb il-permess tal-Istati Uniti biex jiġu ppubblikati aktar dokumenti. L-MEPs wissew li "Kull rifjut li tiġi żvelata proposta għan-negozjati" għandu jkun ġustifikat. Huma talbu wkoll li l-MEPs kollha jingħataw aċċess għat-"testi konsolidati" (kapitli li jikkonsolidaw il-pożizzjonijiet tal-UE u tal-Istati Uniti). Mudell għad-dinja L-MEPs qalu li ftehim bejn l-akbar żewġ blokki ekonomiċi fid-dinja, li diġà jħaddnu u jaqsmu l-istess prinċipji u valuri, għandu l-potenzjal li jistabbilixxi normi fuq livell dinji u jneħħi l-possibbiltà li pajjiżi "bi standards u valuri differenti" jassumu dan ir-rwol minflokna Il-passi li jmiss It-test tal-Kumitat dwar il-Kummerċ issa jrid jiġi approvat mill-Parlament kollu b'vot fil-plenarja, skedata għall-10 ta' Ġunju. Il-ftehim dwar it-TTIP, ladarba milħuq min-negozjaturi tal-UE u tal-Istati Uniti, jeħtieġ l-approvazzjoni tal-Parlament Ewropew u tal-Kunsill tal-UE biex jidħol fis-seħħ. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Aktar informazzjoni Materjal awdjoviżiv Il-vot u stqarrija tar-rapporteur Bernd Lange Siltiet mill-konferenza stampa Reġistrazzjoni tal-konferenza stampa Il-Parlament Ewropew u t-TTIP: sfond Tappi fil-proċedura Kumitat għall-Kummerċ Internazzjonali Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF